ครั้งแล้วเรามาทานขนมและเครื่องดื่มที่ร้านนีเแล้วแม่ติดใจมาก อยากจะกลับมาทาน Waffle อีก มาครั้งนี้เราไปธุระแถวนั้นพอดีเราเลยแวะทานอาหารเข้าไปด้วยเลย แต่แม่ไม่ชอบอาหารฝรั่งเราเลยทานอาหารคนเดียว ส่วนแม่ก็ทานแต่ขนมค่ะ

เมนูที่ได้ชิม

-Wild Rocket Salad ราคา 190 บาท++ (4/5)
เราทานมังพอดี เมนูที่ให้เลือกก็มีไม่กี่อย่าง พอพนักงานรู้ว่าเราทานมังเค้าก็แนะนำว่าทานสลัดตัวนี้มั๊ย และใส่ผักอื่นๆให้อีกนอกจากร็อคเก็ต ถูกใจเลยล่ะ ได้กินผักหลายชนิด แถมร้านนี้ใช้ผักยี่ห้อ Adam’s organic เป็นผักออร์แกนิตที่เราชอบซื้อกลับไปทานที่บ้านเป็นประจำ ผักของยี่ห้อนี่หวานดี พอรู้ว่าเป็นของ Adam เลยสั่งอย่างไม่ลังเล

ผักสลัดกรอบ อร่อย มะเขือเทศก็หวาน ทานกับ Balsamic ที่รสเปรี้ยวถูกใจ ทสนแล้วไม่เลี่ยนเลย รสชาติกำลังดี ส่วนชีสก็เป็น Parmiggiano Reggiano ชีสตีวนี้อยู่แล้ว แต่ให้มาน้อยไปนิดหนึ่ง ส่วนตัวชอบกินชีสเยอะๆ

-Penne with Pesto Mushroom sauce ราคา 220 บาท++ (3.5/5)
เคยเห็นคุณป๋วยทาน แถมดูน่ากินเลยขอสั่งมาชิมบ้าง จานนี้ใส่เส้นเยอะ คือทานไม่หมดกันเลยทีเดียว เส้นเพนเน่ก็ลวกได้ดี ส่วนเพสโต้ซอสก็รสชาติใช้ได้ แต่ทานๆไปก็แอบเลี่ยนอยู่เหมือนกัน

-Banana Caramel Waffle ราคา 220 บาท++ (4/5)
วาฟเฟิลก็ยังอร่อยเหมือนเดิม ชอบ Salted caramel ที่ราดมา รสเค็มมันดี ทานคู่กับกล้วย วิปครีม ช็อคชิพ และไอติม dark chocolate gelato ก็อร่อยจริงๆ มาที่นี่ต้องสั่งเมนูนี้กันนะคะ